149/2007

AM, EA, EG og GA voru sakfelld fyrir stórfellt fíkniefnabrot framið í ágóðaskyni með því að hafa lagt á ráðin um og staðið saman að innflutningi á tæplega tveimur kílóum af kókaíni, auk þess sem AM var sakfelldur fyrir vörslur tæplega tveggja gramma af fíkniefnum. Að virtum þætti hvers ákærðu í skipulagningu og framkvæmd sameiginlegs brots þeirra, sem þótti nokkuð misjafn, og því sem greindi í héraðsdómi varðandi ákvörðun refsingar var EA dæmd til að sæta fangelsi í fimm ár, AM í þrjú ár, en EG og GA í tvö ár hvort. Eins og brotum þeirra var háttað þótti ekki koma til álita að binda refsingu skilorði í heild eða að hluta.

Dómur Hæstaréttar.

Mál þetta dæma hæstaréttardómararnir G-kk-nf C-kk-nf, Á-kk-nf K-kk-nf og M-kk-nf S-kk-nf.

Ríkissaksóknari skaut málinu til Hæstaréttar 20. febrúar 2007 í samræmi við yfirlýsingar um áfrýjun frá ákærðu A-kk-þgf S-kk-þgf M-kk-þgf, E-kvk-þgf A-kvk-þgf og G-kk-þgf A-kk-þgf Á-kk-þgf, en jafnframt af hálfu ákæruvaldsins gagnvart þeim öllum og ákærðu E-kvk-þgf H-kvk-þgf H-kvk-þgf. Þess er krafist að refsing ákærðu E-kvk-ef og E-kvk-ef H-kvk-ef verði þyngd, en staðfest niðurstaða héraðsdóms um refsingu ákærðu A-kk-ef S-kk-ef og G-kk-ef A-kk-ef, svo og um upptöku fíkniefna.

Ákærðu A-kk-nf S-kk-nf og E-kvk-nf krefjast aðallega sýknu, en til vara að refsing verði milduð.

Ákærða E-kvk-nf H-kvk-nf krefst þess að sér verði gerð svo væg refsing sem lög leyfi.

Ákærði G-kk-nf A-kk-nf krefst þess að refsing verði milduð.

Að því leyti, sem komi til refsingar, krefjast öll ákærðu þess að gæsluvarðhald, sem þau hafa sætt vegna málsins, komi henni til frádráttar.

Með vísan til forsendna hins áfrýjaða dóms verður staðfest niðurstaða hans um sakfellingu ákærðu.

Brot ákærðu laut að innflutningi á 1.980,87 g af kókaíni, sem samkvæmt efnagreiningu rannsóknastofu í lyfja- og eiturefnafræði reyndist vera kókaínklóríð að 93%, auk þess sem ákærði A-kk-nf S-kk-nf hefur gerst sekur um vörslur tæplega 2 g af fíkniefnum. Þáttur hvers ákærðu í skipulagningu og framkvæmd sameiginlegs brots þeirra var nokkuð misjafn, svo sem ítarlega er lýst í hinum áfrýjaða dómi. Að þessu virtu ásamt því, sem greinir í héraðsdómi varðandi ákvörðun refsingar, skal ákærða E-kvk-nf sæta fangelsi í 5 ár, ákærði A-kk-nf S-kk-nf í 3 ár, svo sem ákveðið var í héraðsdómi, en ákærðu E-kvk-nf H-kvk-nf og G-kk-nf A-kk-nf í 2 ár hvort. Eins og brotum þeirra var háttað kemur ekki til álita að binda refsingu skilorði í heild eða að hluta, en til frádráttar henni komi gæsluvarðhald, sem ákærðu hafa sætt vegna málsins, eins og nánar greinir í dómsorði.

Ákvæði héraðsdóms um upptöku og sakarkostnað eru staðfest.

Ákærðu verður gert að greiða áfrýjunarkostnað málsins, þar með talin málsvarnarlaun skipaðra verjenda sinna, sem ákveðin eru að meðtöldum virðisaukaskatti, allt eins og í dómsorði segir.

Dómsorð:

Ákærði A-kk-nf S-kk-nf M-kk-nf sæti fangelsi í 3 ár. Til frádráttar þeirri refsingu kemur gæsluvarðhaldsvist hans frá 15. ágúst til 8. september 2006.

Ákærða E-kvk-nf A-kvk-nf sæti fangelsi í 5 ár. Til frádráttar þeirri refsingu kemur gæsluvarðhaldsvist hennar, sem staðið hefur frá 10. ágúst 2006.

Ákærða E-kvk-nf H-kvk-nf H-kvk-nf sæti fangelsi í 2 ár. Til frádráttar þeirri refsingu kemur gæsluvarðhaldsvist hennar frá 10. ágúst til 30. ágúst 2006.

Ákærði G-kk-nf A-kk-nf Á-kk-nf sæti fangelsi í 2 ár. Til frádráttar þeirri refsingu kemur gæsluvarðhaldsvist hans frá 15. ágúst til 13. október 2006.

Ákvæði héraðsdóms um upptöku fíkniefna og sakarkostnað skulu vera óröskuð.

Ákærði A-kk-nf S-kk-nf greiði málsvarnarlaun skipaðs verjanda síns fyrir Hæstarétti, J-kk-ef H-kk-ef hæstaréttarlögmanns, 249.000 krónur.

Ákærða E-kvk-nf greiði málsvarnarlaun skipaðs verjanda síns fyrir Hæstarétti, J-kk-ef E-kk-ef héraðsdómslögmanns, 373.500 krónur.

Ákærða E-kvk-nf H-kvk-nf greiði málsvarnarlaun skipaðs verjanda síns fyrir Hæstarétti, P-kk-ef A-kk-ef P-kk-ef hæstaréttarlögmanns, 249.000 krónur.

Ákærði G-kk-nf A-kk-nf greiði málsvarnarlaun skipaðs verjanda síns fyrir Hæstarétti, S-kk-ef A-kk-ef S-kk-ef hæstaréttarlögmanns, 249.000 krónur.

Annan áfrýjunarkostnað málsins, 94.981 krónu, greiði ákærðu óskipt.